Catwoman (filma)

Catwoman (euskaraz Andrakatu), 2005eko Pitof frantziar zinema zuzendariak zuzendutako superheroi film bat da. DC Comics argitaletxearen Catwoman superheroian oinarritua dago. Halle Berry, Benjamin Bratt, Lambert Wilson, Frances Conroy, Alex Borstein eta Sharon Stone aktoreek antzeztu zuten.

Argumentua 

Patience Philipsek (Halle Berry) kosmetiko enpresa batean diseinatzaile grafiko gisa lan egiten du, George Hedare (Lambert Wilson) zuzendari despotikoa eta haren emaztea den Laurel (Sharon Stone) supermodeloaren zuzendaritzapean. Kasualitatez, salgai jartzera doan edertasun produktu iraultzaile bati buruzko sekretu ikaragarriaz ohartuko da, horregatik enpresaren soldatapeko sikario batzuek hil egingo dute. Halere, misteriotsuki, ahalmen berri eta indar harrigarriz berpiztuko da. Orduan Catwoman superheroia bilakatuko da, eta Ophelia Powers (Frances Conroy) enigmatikoaren laguntzaz mendekuari ekingo dio. Baina Tom Lone (Benjamin Bratt) detektibe erakargarriaren agerpenak bere bizitza bikoitza nahastuko du.

Aktoreak 
 Halle Berry: Patience Phillips / Catwoman
 Benjamin Bratt: Tom Lone
 Lambert Wilson: George Hedare
 Frances Conroy: Ophelia Powers
 Alex Borstein: Sally
 Sharon Stone: Laurel Hedare
 Kim Smith: Drina
 Michael Massee: Armando
 Byron Mann: Wesley
 Peter Wingfield: Ivan Slavicky doktorea
 Berend McKenzie: Lance
 Ona Grauer: Sandy
 Landy Cannon: Randy
 Benita Ha: Teknikari forensea
 Jill Krop: Kazetari berriemailea
 Dagmar Midcap: Telebista erreportaria
 Peter Williams: Detektibea
 Janet Varney: Festako neska

Kanpo estekak 
 Webgune ofiziala 
 IMDBko fitxa irakurgai 

DC Comics filmak
Ameriketako Estatu Batuetako filmak
Katuei buruzko filmak
Mendekuari buruzko filmak